tomron87/hebrew-wikipedia-sentences-corpus huggingface dataset:
סקובי-דו (2002) - שנים לאחר פירוק החבורה והמשך לקריירות עצמאיות, סקובי דו והחבורה מוזמנים לאי נופש בקרבת אוסטרליה לפתור תעלומה עבור בעלי המקום המיליארדר, עליהם להתאחד לצורך פתרון התעלומה למרות משקעי העבר שגרמו להם להתפצל.
סקובי-דו 2: חופשי חופשי (2004) - החבורה נהנית מפרסום רב בקולסוויל ובחניכת תערוכה במוזיאון המקומי לקרימינולוגיה עליהם, כאשר דמות מסתורית מופיעה ומחריבה את השמחה עם הפיכת תחפושות המפלצות בתערוכה למפלצות אמיתיות באמצעות כוח על-טבעי.
החבורה מואשמת בחוסר יעילות ומנסה לתפקד תחת סיקור תקשורתי עוין.
(2020) - סרט המהווה אתחול לכל סרטי הלייב אקשן שהופקו.
היה אמור לצאת לקולנוע בחודש מאי, אך עלייתו בוטלה עקב מגפת הקורונה שהתרחשה באותה השנה.
בהמשך, הופץ באולמות קולנוע נבחרים בחודש יולי.
סקובי דו והאחים בו הוא סרט טלוויזיה שהופק על ידי האנה-ברברה, כחלק מסדרת הסרטים "Hanna-Barbera Superstars 10".
הסרט שודר במקור ב-18 באוקטובר 1987.
שאגי מגלה שהדוד שלו, קולונל בורגארד, נפטר והשאיר לו את האחוזה הכפרית שלו שככל הנראה מלאה ברוחות רפאים.
שאגי, סקובי וסקראפי בראשם נוסעים לדרוש את ירושתו של שאגי אך עם הגעתם למקום הם נרדפים על ידי פרש ללא ראש והשולייה שלו - רוחו של הקולונל, כביכול, שרודף אחריהם ומצווה עליהם לעזוב.
בינתיים, הם פוגשים משרת מפחיד, פרקרד, שמספר להם שאוצר עצום של תכשיטים חבוי איפשהו באחוזה אבל אין להם בשביל מה להישאר מכיוון שהוא תובע את התכשיטים לעצמו וטוען שהם שייכים לו.
למרות זאת החבורה יוצאת במצוד אחר תכשיטי המשפחה למגינת לבם של פרקרד והשריף המקומי, שלדבריו הוא ספקן לגבי קיומם של התכשיטים.
תוך כדי מתחולל מרדף אחר קוף קרקס שנמלט מקרון רכבת שירד מהפסים.
החבר'ה הולכים בעקבות התכשיטים בעזרת כמה רמזים שהקולונל השאיר להם אבל ההתקדמות שלהם נקטעת על ידי מספר התגלויות של רוחות רפאים הכוללות שלדים חיים, גופות ערופות ראש ורוחו של הקולונל.
כדי להתמודד עם הרוחות הם מזעיקים לעזרה את האחים בו, שלושה ציידי רוחות שלמרבה הפלא - הם רוחות בעצמם!
האם האחוזה באמת רדופה או שהרוחות נוצרו על ידי מישהו שמנסה להשיג את האוצר בשביל עצמו?
יש הרבה מאוד חשודים כולל פרקרד והשכן של הקולונל המנוח; בילי בוב שמשפחתו הייתה יריבה של משפחת בורגארד במשך דורות.
סְקוּדוֹ (באיטלקית: scudo, ברבים: scudi, סקודי) הוא שם כולל למטבעות כסף שנפוצו ברחבי איטליה עד המאה ה-19. שמו של המטבע, כמו האקו הצרפתי והאשקודו הפורטוגלי, נגזר מן המלה הלטינית scutum ("מגן").
בנוסף לסקודו הכסף התקיים גם סקודו-זהב.
סקודו הכסף הראשון שנקרא scudo d'argento - "מגן כסף" נטבע ב-1551 במילאנו בעת שלטונו של קרל החמישי, קיסר האימפריה הרומית הקדושה.
המטבע נטבע מכסף כיוון שספרד, ששלטה במכרות הזהב של מקסיקו ודרום אמריקה וויסתה את מחירי המתכות ומילאנו הייתה חלק מן האימפריה הספרדית באותה תקופה.
ערי איטליה האחרות מיהרו להתאים עצמן להילך החדש.
בעת שלטון מריה תרזה נקבע משקל הסקודו ל-23.10 גרם וכמות הכסף הטהור בו עמדה על 896/1000.
במדינת האפיפיור התקיים הילך חוקי בשם Scudo pontificio עד שהוחלף בלירה איטלקית (ובלירת הוותיקן השווה לה) בשנת 1866. הסקודו האפיפיורי התחלק ל-100 באצ'י (baiocchi) וכל באצ'ו (baiocco) התחלק ל-5 קוואטריני (quattrini).
האזורים שהיו בשליטת האימפריה האוסטרו-הונגרית החליפו ב-1857 את הסקודו לפלורין איטלקי בערך של 2 פלורין לסקודו.
סקודה אוקטביה (בצ'כית: Škoda Octavia) היא מכונית משפחתית קומפקטית, המיוצרת מאז 1996 על ידי יצרנית הרכב הצ'כית סקודה אשר בבעלות קונצרן פולקסווגן.
הרכב מיוצר לרוב בתצורת סדאן, ובנוסף ישנה גרסה בתצורת סטיישן המכונה "אוקטביה קומבי".
סקודה אוקטביה ניצבת בהיררכיה של היצרן מעל המשפחתית הקטנה סקודה ראפיד, ומתחת למכונית המנהלים סקודה סופרב.
השם "סקודה אוקטביה" היה בשימוש בעבר בדגם משפחתי קטן שיוצר בין השנים 1959–1971. נכון לשנת 2018 אוקטביה היא מותג המוניות הנמכר בישראל.
בשנת 2000 עבר הדגם מתיחת פנים קלה.
בישראל שווקה האוקטביה בהצלחה יחסית, כאשר מכוניות רבות נמכרו לנהגי מוניות ואחרות שימשו כניידות משטרה - דבר שחיזק את מעמדה של סקודה בשוק המקומי.
כלי רכב אלו נמכרו בעיקר עם מנועי טורבו-דיזל, שיתרונם מתבטא בצריכת דלק נמוכה ובעמידות גבוהה לאורך זמן.
אחת מנקודות התורפה המעניינות של הדור הראשון היה מרווח גחון נמוך, מה שגרם לא פעם לפגיעות במעבר על פסי האטה ושיבושים, והביא חלק מהנהגים להתקין מיגונים בתחתית הרכב.
סקודה אוקטביה השתמשה במנועים ובתיבות הילוכים של קונצרן פולקסווגן.
באירופה היצע המנועים התחיל במנועי 1,400 סמ"ק בנזין בהספק של 60–75 כוחות סוס, אך בישראל המנוע הבסיסי היה בנפח 1,600 סמ"ק ובהספק של 100 כ"ס.
בהיצע מנועי הדיזל ישנם מנועים בנפח 1,900 סמ"ק בהספקים שבין 68 כ"ס ל-130 כ"ס.
בנוסף שווקה גרסת ספורט בשם "אוקטביה VRS" עם מנוע טורבו-בנזין בנפח 1.8 ליטר בהספק מרבי של 182 כוחות סוס.
בשנת 2004 הופיע הדור השני של סקודה אוקטביה, אך גרסאות של הדור הראשון המשיכו להימכר בעולם עד לשנת 2011. בישראל נקראה גרסה זו בשם "אוקטביה Tour", והיא נמכרה עם מנועי דיזל לשוק המוניות.
הדור השני של סקודה אוקטביה התבסס על פלטפורמת ה-PQ35 של קונצרן פולקסווגן, אשר שימשה את פולקסווגן גולף מהדור החמישי, פולקסווגן ג'טה, סיאט לאון ועוד.
אורך החיים של הרכב, ששווק במשך 9 שנים (גבוה מהמקובל בתעשיית הרכב), נבע מכך שהאוקטביה לא חתרה להיות מודרנית או חדשנית, אלא שימשה כצלע הפרקטית והשימושית בהיצע של קונצרן פולקסווגן.
בשנת 2008 עברה האוקטביה מתיחת פנים.
השיפורים העיקריים לעומת הדור הראשון היו בשיפור מרווח הרגליים לנוסעים מאחור ובהגדלת מרווח הגחון - נקודת התורפה של הדור הראשון.
היצע המנועים המשיך להתבסס על המבחר של פולקסווגן: בהתחלה היו אלו מנועי בנזין בנפח 1,400 - 2,000 סמ"ק, בהספקים שנעו בין 75 ל-150 כוחות סוס.
מנועי הדיזל בשנים הראשונות היו אותם מנועים ששימשו את הדור הראשון, בתוספת מנועי 2,000 סמ"ק בהספקים של עד 140 כוחות סוס.
בשנת 2009 הוצג מנוע טורבו-דיזל חדש בנפח 1,600 סמ"ק, שהציג ביצועים משופרים עם הספק של 105 כוחות סוס ובעיקר שיפר משמעותית את צריכת הדלק.
האוקטביה נחשבה למכונית מצוינת וכאחת המכוניות הבולטות בקבוצתה כמעט עד להחלפתה.
יתרונותיה הגדולים היו: תא נוסעים איכותי, יחידות הנעה מצוינות (משנת 2010) ותא מטען ענק שהציע כ-580 ליטר של שטח הטענה.
ציוני האוקטביה במבחני הריסוק של איגוד הבטיחות יורו NCAP עמד על 4 כוכבים.
הציון של דור זה לא עמד ברף שהציבו מכוניות משפחתיות מקבילות שרובן קיבלו באותן שנים ציון מלא של 5 כוכבים.
נקודה נוספת בה האוקטביה לא הצטיינה היא המרווח לנוסעים מאחור בגלל בסיס גלגלים שהיה קצר יחסית לשאר המתחרות.
בשנת 2010 נכנסו לשימוש בסקודה מנועי ה-TSI.
מנועי בנזין אלו מתאפיינים בנפח קטן יחסית ובתוספת של מגדש טורבו, מה שמייצר ביצועים עדיפים לעומת מנועים אטמוספיריים מקבילים ומשפר את תצרוכת הדלק.
את מנוע ה-1,600 סמ"ק הפופולרי החליף מנוע TSI בנפח 1,200 סמ"ק, שהציג הספק של 105 כוחות סוס ובעיקר שיפר את נתון המומנט ל-17.8 קג"מ שהושגו כבר ב-1,550 סל"ד.
בנוסף הוצג מנוע TSI בנפח 1,400 סמ"ק, בהספק של 122 כוחות סוס.
מנועים אלו הגיעו לישראל בתוך זמן קצר, והעלו את הפופולריות של דגם האוקטביה - שלאחר 6 שנים מהשקתו בעולם, נכנס לעמדה של דגם מוביל בסגמנט המשפחתיות, מה שהתבטא במספר ניצחונות במבחנים השוואתיים שנערכו בעיתונות הרכב.
כדי לשפר את תצרוכת הדלק ואת הביצועים, הציגה פולקסווגן בשנת 2003 תיבת הילוכים רובוטית כפולת מצמדים בשם DSG.
התיבה מתבססת על עקרונות מכניים של תיבת הילוכים ידנית ובכך מונעת את אובדן הכוח שקיים בתיבת הילוכים אוטומטית, אך החלפת ההילוכים מתבצעת על ידי רובוט במהירות גבוהה מזו של הנהג.
תיבת ה-DSG הופיעה לראשונה בסקודה אוקטביה בגרסאות הדיזל, שם שולבה תיבת DSG בעלת 6 הילוכים.
בהמשך, עם השקתם של מנועי ה-TSI, קיבלו מנועים אלו את תיבת ה-DSG בגרסה עם 7 הילוכים.
לקראת סוף שנת 2005 הוצגה גרסת הספורט של סקודה אוקטביה, בשם VRS.
גרסה זו צוידה בהתחלה במנוע טורבו-בנזין בנפח 2,000 סמ"ק בהספק של 200 כוחות סוס, ובהמשך הופיעה גם מהדורת דיזל, אף היא בנפח 2,000 סמ"ק, בהספק של 170 כוחות סוס.
הדור השלישי של סקודה אוקטביה נחשף לראשונה בדצמבר 2012 במוזיאון סקודה שבצ'כיה.
לעומת הדור השני, הציגה האוקטביה החדשה צמיחה בכל הממדים: 9 ס"מ נוספו לאורך, 4.5 ס"מ לרוחב ו-8.9 ס"מ לבסיס הגלגלים.
על אף הגידול בממדים, המשקל העצמי הופחת בכ-100 ק"ג.
שדרוג נרשם גם ברמת האבזור, כאשר כל הגרסאות צוידו כסטנדרט במסך מגע השולט במערכות הרכב.
כמו בדורות הקודמים, גם הדור השלישי של האוקטביה מתבסס על פולקסווגן גולף - כאשר בדור הזה שני הדגמים משתמשים בפלטפורמת ה-MQB המודולרית של קונצרן פולקסווגן.
כל הגרסאות של סקודה אוקטביה מהדור השלישי צוידו במנועי טורבו.
המנוע הבסיסי היה שדרוג של המנוע הקודם מסדרת ה-TSI, בנפח 1,200 סמ"ק, כאשר נתוני ההספק נותרו זהים (105 כ"ס) אך צריכת הדלק השתפרה באופן משמעותי.
הדור השלישי של האוקטביה זכה לראשונה לציון המרבי של 5 כוכבים במבחני הריסוק האירופאיים של איגוד EuroNCAP.
השיפור המשמעותי שעברה סקודה אוקטביה בדור השלישי הביא להערכה רבה בשווקים ולביקורות מחמיאות בעיתונות הרכב.
לישראל הגיע הדגם בחודש אוגוסט 2013, ובמקביל הגיעו לישראל דגמים חדשים ומתחרים של טויוטה קורולה ומאזדה 3. במספר מבחנים השוואתיים שנערכו בעיתונות הרכב בישראל זכתה האוקטביה במקום הראשון.
עם זאת, הושמעה ביקורת על כך שהאוקטביה יקרה מעט ממתחרותיה הישירות בישראל ועל כיול המתלים הנוקשה, שפגע בנוחות הנסיעה העירונית.
בחודש יוני 2013 הוצגה גרסת ה-VRS הספורטיבית של סקודה אוקטביה, עם מנועי טורבו-בנזין וטורבו-דיזל בנפח 2,000 סמ"ק.
גרסת הבנזין, שמשמשת גם את פולקסווגן גולף GTI, הציגה הספק של 220 כוחות סוס.
למנוע הדיזל הספק של 184 כ"ס.
הדור הרביעי של האוקטביה נחשף בנובמבר 2019. האורך הכללי גדל ב-22 מ"מ והרוחב גדל ב-15 מ"מ.
בסיס הגלגלים נשאר זהה לדור השלישי עם 2,686 מ"מ.
לVRS מנועי טורבו-בנזין וטורבו-דיזל בנפח 2,000 סמ"ק.
גרסת הבנזין, שמשמשת גם את פולקסווגן גולף GTI, קופרה לאון וקופרה פורמנטור, הציגה הספק של 245 כוחות סוס.
מתיחת הפנים שהוצגה בשנת 2024 העלתה את כח המנוע ל-265 כוחות סוס.
על פי נתוני קארזון (עיבוד מאגר רכבים פרטים ומסחרים עד 3.5 טון)
נמכרו בשנת 2020 4,932 רכבי אוקטביה בישראל, מקום 12 במספר המכירות לפי דגמים.
מתוכם 71 מגרסת הביצועים אוקטביה RS ו-301 מגרסת הסטיישן.
כל השאר מגרסת הסדאן (ליפטבק)
שיווק האוקטביה במשטרת ישראל החל בשנת 2002.
בשנת 2006 רכשה משטרת ישראל כ-200 רכבים מדגם סקודה אוקטביה לשימוש כניידות משטרה.
באפריל 2025 רכשה משטרת ישראל רכב מסוג סקודה אוקטביה VRS.
סקודה 1101 וסקודה 1102 (ידועות גם בשם Tudor) הן מכוניות משפחתיות מתוצרת יצרנית הרכב הצ'כית סקודה שיוצרו בין השנים 1946–1952.
סקודה 1101 מפרט טכני ומידות
תמסורת 4 הילוכים - ידנית
מתלה קדמי עצמאי באמצעות קפיצי עלה רוחבי, מתלה אחורי קפיצי
הוצגה לראשונה בסלון המכוניות ב- פריז בסתיו 1948
בסוף שנות הארבעים של המאה העשרים, החל משנת 1946 בימי שלטון המנדט הבריטי בארץ-ישראל, שווק דגם 1101 ומשנת 1949 דגמי 1102 על ידי "פלמה - סוכנות ארץ ישראלית לאוטומובילים בע"מ".
השיווק הופסק כנראה בשנת 1950.
סקודה פאביה (בצ'כית: Škoda Fabia) היא מכונית סופרמיני המיוצרת על ידי חברת סקודה מקונצרן פולקסווגן משנת 1999, ומחליפה את הדגם סקודה פליסיה.
בהיצע רכבי סקודה ממוקמת הפאביה בין הסיטיגו (מיני) לבין הראפיד (משפחתית קומפקטית), ומקבילה לדגמי הסופרמיני האחרים של הקונצרן: פולקסווגן פולו, סיאט איביזה ואאודי A1.
הפאביה משווקת בתצורות האצ'בק 5 דלתות או סטיישן.
בדורה הראשון הוצעה גם בגרסת סדאן.
הדור הראשון של סקודה פאביה הוצג בשנת 1999 כמחליפה של סקודה פליסיה, על בסיס פלטפורמה משותפת עם פולקסווגן פולו וסיאט איביזה, ובתצורות מרכב סדאן, האצ'בק וסטיישן.
בשנת 2004 עברה הפאביה מתיחת פנים במסגרתה הוחלפו הפגוש הקדמי ויחידות התאורה ונוספו רמות גימור חדשות.
היצע מנועי הדיזל כלל שני מנועים: מנוע 1.4 ליטר עם הספק של 75 כ"ס ומנוע 1.9 ליטר עם הספקים של 64 ו-101 כוחות סוס, כאשר עם מנועי הדיזל שווקה התיבה הידנית בלבד.
מידות הדגם (בהתאם לתצורות המרכב השונות):
בתערוכת הרכב בפריז ב-2006 הציגה סקודה מכונית תצוגה בשם סקודה ג'ויסטר, כדגם מקדים לדור השני של הפאביה, ובאוגוסט 2007 נחשף הדור השני של הפאביה, עם עיצוב מודרני ושונה משמעותית מקודמו.
ייצור מרכב הסדאן הופסק ב-2008.
היצע יחידות ההנעה בדור השני כלל מנועי בנזין בנפחים של 1.2, 1.4, ו-1.6 ליטר עם הספקים של 60, 70, 86 ו-105 כוחות סוס, לצד תיבת הילוכים רובוטית כפולת מצמדים DSG של הקונצרן ותיבת הילוכים אוטומטית בעלות שישה הילוכים, ותיבת הילוכים ידנית עם 5 הילוכים.
בנוסף, הוצע מנועי דיזל בנפחים של 1.4 ו-1.9 ליטר עם הספקים של 69, 80 ו-105 כוחות סוס, עם תיבת ההילוכים הידנית בלבד.
הדור השני של הפאביה הגיע לישראל בפברואר 2008, שם שווק לראשונה.
בפברואר 2010 עבר הדגם מתיחת פנים ביחד עם דגם הרומסטר, במסגרתה הוחלפו הפגוש וכונס האוויר הקדמיים והיצע מנועי הדיזל שודרג:
מנוע ה-1.9 הוחלף במנוע חדש בנפח 1.6 ליטר עם הספקים של 75, 90 ו-105 כוחות סוס, והמנוע בנפח 1.4 הוחלף בחדש בנפח של 1.2 ליטר עם הספק מרבי של 75 כוחות סוס.
לקראת תערוכת הרכב בפריז באוקטובר 2014 חשפה סקודה את הדור השלישי של הפאביה.
היצע יחידות ההנעה כלל מנועי בנזין בנפחים של 1.0 ו-1.2 ליטר עם הספקים של 60, 75, 90 ו-110 כוחות סוס, כאשר מנועי הדיזל לא הוחלפו מהדגם היוצא.
לישראל הגיע הדור השלישי של הפאביה באפריל 2015.
בתערוכת הרכב בז'נבה במרץ 2018 הוצגה מתיחת פנים לדגם, שכללה בעיקר שינויים קלים בעיצוב החיצוני ובתא הנוסעים.
ב-4 במאי 2021 חשפה סקודה את הדגם החדש של הפאביה, על בסיס פלטפורמת MQB-A0 החדשה של הקונצרן, עם עיצוב המיישר קו עם עיצוב שאר דגמי המותג החדשים ועם מערכות בטיחות מתקדמות.
היצע יחידות ההנעה בדור הרביעי כולל שני מנועי טורבו בנזין: מנוע בנפח 1.0 ליטר עם הספקים של 95–110 כוחות סוס, ומנוע בנפח 1.5 ליטר עם הספק של 150 כוחות סוס, המשודכים לתיבת הילוכים ידנית עם 6 הילוכים או תיבת הילוכים רובוטית DSG עם 7 הילוכים.
מידות הדור החדש גדלו משמעותית מהדור היוצא, עם אורך של 4,108 מ"מ, רוחב של 1,780 מ"מ וגובה של 1,459 מ"מ.
בינואר 2022 זכתה הפאביה החדשה בתואר המשפחתית הקומפקטית הבטוחה ביותר של ארגון הבטיחות euro-NCAP.
הדור הרביעי של הפאביה הגיע לישראל ב-14 ביוני 2022.
סקודה יטי (בצ'כית: Škoda Yeti) הוא כלי רכב, המבוסס על פלטפורמת מכונית נוסעים המשלבת מאפיינים של SUV (בישראל מכונה גם "כביש-שטח" ו"פנאי שטח") מקבוצת Compact sport utility vehicle , בעל 2 סוגי הנעות: 4x2 והנעה כפולה 4x4, מתוצרת יצרנית הרכב הצ'כית סקודה.
הדגם משויך לקבוצת הקרוסאובר, הקומפקטית, (crossover utility vehicle (CUV, ויוצר בין השנים 2009–2017.
מאז שנת 1991 "סקודה" חלק מקבוצת פולקסווגן.
דגם ה"סקודה יטי" הוצגה לראשונה בתערוכת המכוניות הבינלאומית בז'נבה בשנת 2009 בתערוכת המכוניות הבינלאומית בפרנקפורט בשנת 2013 הוצגה גרסה משודרגת לדגם ה"סקודה יטי".
מושב הנוסע הקדמי יכול להיות מקופל קדימה למצב אופקי כדי לאפשר הובלה של חפצים ארוכים
קיבולת מטען: 405 ליטר עד 1,760 ליטר (כאשר המושבים האחוריים מוסרים)
בשנת 2009 נבחרה ה"סקודה יטי" כ"רכב השנה" על ידי מגזין הרכב "טופ גיר" אשר בבעלות ה"BBC Worldwide"
חיישני קרבה קדמיים / אחוריים
מערכת ניווט עם מסך מגע גדול בגודל 6.5 אינץ'
שליטה מגלגל ההגה על מערכתה מולטימדיה, טלפון ומוזיקה
מזגן מפוצל עם פתחי אוויר למושבים האחוריים
דרגות גימור ברכבי "סקודה יטי"
דרגות גימור ברכבי "סקודה יטי" ששווקו בבריטניה
דרגות גימור ברכבי "סקודה יטי" שיוצרו בהודו
מנועי "סקודה יטי" בגרסאות הנעה 4x4
סקודה 1000 MB (בצ'כית: Škoda 1000 MB) היא מכונית משפחתית מתוצרת יצרנית הרכב הצ'כית סקודה אשר יוצרה בין השנים 1964–1969.
סקודה 100 (בצ'כית: Škoda 100) היא מכונית משפחתית מתוצרת יצרנית הרכב הצ'כית סקודה אשר יוצרה בין השנים 1969–1977.
בנוסף לדגם המשפחתי, בין השנים 1970–1980 יוצר דגם ה-"Škoda 110 R Coupé", " בתצורת 2 דלתות.
יוצרו דלתות רחבות כדי להקל על הכניסה לשורה האחורית של המושבים
תמונות "סקודה 110 R" קופה
סקודה סופרב (בצ'כית: Škoda Superb) היא מכונית מנהלים במרכב סדאן, בעלת חמישה מקומות ישיבה, שמיוצרת על ידי סקודה משנת 2001, והוצגה לראשונה בתערוכת הרכב הבינלאומית של ז'נבה במרץ 2001.
הסופרב משמשת את שרי מדינת ישראל החל משנת 2009.
דור ראשון (שם קוד B5)
הדור הראשון יוצר בין השנים 2001 ל-2008. הדור הראשון נבנה על פלטפורמת B של קבוצת פולקסווגן.
תוכננה גרסת סטיישן אך פולקסווגן חששה שגרסה כזאת בסופרב תביא לירידה במכירות של הפולקסווגן פאסאט והאאודי A6 אוונט.
בדור הראשון נמכרו למעלה מ-130,000 יחידות של הסופרב ברחבי העולם.
הדור הראשון כלל מספר מנועי בנזין ודיזל, היצע מנועי הבנזין היה, מנוע בנזין I4 צילינדרים בנפח 1.8 ליטר טורבו שסיפק 101 כ"ס או 119 כ"ס, מנוע בנזין I4 צילינדרים בנפח 2.0 ליטר שסיפק 116 כ"ס או מנוע בנזין V6 צילינדרים בנפח 2.8 ליטר שסיפק 142 כ"ס.
היצע מנועי הדיזל היה, מנוע דיזל I4 צילינדרים בנפח 1.9 ליטר טורבו שסיפק בין 99 ל-128 כ"ס, מנוע דיזל I4 צילינדרים בנפח 2.0 ליטר טורבו שסיפק 138 כ"ס ומנוע דיזל V6 צילינדרים בנפח 2.5 ליטר טורבו שסיפק 161 כ"ס.
כל המנועים הוצעו עם תיבת הילוכים ידנית בעלת חמישה או שישה הילוכים ותיבת הילוכים אוטומטית בעלת חמישה הילוכים.
באוגוסט 2006 עברה הסופרב מתיחת פנים, שכללה פגוש קדמי בעיצוב החדש של סקודה, פנסיים קדמים חדשים ופנסים אחוריים חדשים בצורת C בסגנון הדור השני של הסקודה אוקטביה.
דור שני (שם קוד B6)
הדור השני יוצר בין השנים 2008 ל-2015. הדור השני הוצג בתערוכת הרכב הבינלאומית של ז'נבה בתחילת מרץ 2008. הדור השני נבנה עם פלטפורמת B A6 של קבוצת פולקסווגן.
למרות החששות של פולקסווגן בדור הראשון לפתח גרסת סטיישן לסופרב, בתערוכת הרכב הבינלאומית של פרנקפורט ב-17 בספטמבר 2009 חשפה סקודה את גרסת הקומבי (סטיישן) לסופרב.
שיווק הדור השני בישראל החל ב-3 בפברואר 2009 עם איחור של כמעט שנה בגלל שייצור הסופרב עם תיבת הילוכים אוטומטית החל רק בספטמבר 2008. בדור השני נמכרו למעלה מ-620,000 יחידות מהסופרב.
בנוסף למנועי הבנזין שווקה הסופרב עם מנועי דיזל בנפחי 1.6 ליטר טורבו שסיפק 103 כ"ס, 1.9 ליטר טורבו שסיפק 103 כ"ס ו-2.0 ליטר טורבו שסיפק 138 כ"ס או 168 כ"ס.
כל המנועים שווקו עם תיבת הילוכים ידנית בעלת חמישה או שישה הילוכים ותיבת הילוכים אוטומטית בעלת שישה הילוכים או תיבת הילוכים כפולת מצמדים בעלת שבעה הילוכים.
בתערוכת הרכב הבינלאומית של שאנגחאי באפריל 2013. מתיחת הפנים כללה עדכון קל לעיצוב החיצוני המיישר קו עם הדגמים החדשים של סקודה ותא נוסעים חדש.
בתחום ההנעה שיפרה סקודה את המנועים לחסכוניים יותר.
דור שלישי (שם קוד B8)
הדור השלישי והנוכחי נחשף ב-17 בפברואר 2015 והוצג בתערוכת הרכב הבינלאומית של ז'נבה ב-6 במרץ 2015. הדור החדש כלל עיצוב מודרני שיישר קו עם שפת העיצוב החדשה של סקודה.
היא משווקת גם עם רמת גימור "ספורט ליין" המציעה עיצוב ספורטיבי יותר.
יש גם גרסת גריין-ליין הכוללת את מנוע הטורבו דיזל 1.6 ליטר עם 118 כ"ס הצורך 27 ק"מ לליטר זה אומר טווח נסיעה של 1,780 ק"מ על מכל אחד של דלק.
הדור החמישי הגיע לישראל ב-11 באוקטובר 2015. בתערוכת פרנקפורט בספטמבר 2015 הציגה סקודה את גרסת הסטיישן (קומבי).
במאי 2017 חשפה סקודה עדכון טכנולוגי למערכות הפנימיות של הסופרב.
במבחן הבטיחות שערך היורו NCAP קיבלה הסופרב דור חמישי חמישה כוכבים.
בתחום ההנעה חשפה סקודה את הדור החדש עם שישה מנועים.
מנועי הדיזל בנפחי 1.6 ליטר טורבו המספק 118 כ"ס או 2.0 ליטר טורבו המספק 148 או 200 כ"ס עם הנעה קדמית או כפולה.
תיבת הילוכים ידנית או כפולת מצמדים.
ב-23 במאי 2019 חשפה סקודה את מתיחת הפנים לסופרב דור חמישי.
מתיחת הפנים של הסופרב כוללת עדכון קל לעיצוב החיצוני, שדרוג הצד הטכנולוגי בתא הנוסעים, תוספת של מערכות נהיגה סמי-אוטונומית ולראשונה, גם מערכת הנעה היברידית פלאג-אין, בדגם סופרב iV, המצטרפת אל היצע יחידות ההנעה המעודכן של הדגם.
מערכת ההנעה היברידית פלאג-אין משלבת בין מנוע בנזין 1.4 ליטר טורבו המספק 156 כ"ס לבין מנוע חשמלי בהספק של 115 כ"ס עם הספק משולב של 218 כ"ס ומומנט מרבי של 40.8 קג"מ וסוללת ליתיום-יון בקיבולת 13 קוט"ש המאפשרת טווח נסיעה חשמלי של 55 ק"מ בתקן WLTP.
מתיחת הפנים הגיעה לישראל ב-2 בספטמבר 2019 והגרסת היברידית פלאג-אין הגיעה לישראל ב-31 במאי 2022.
היא גרסת פנאי עם הגבהת מרכב לסופרב, היא נחשפה ב-23 במאי 2019. היא מבוססת על גרסת הסטיישן בעיצוב קרבי יותר, גלגלי שטח והנעה כפולה.
היא מוצעת עם שתי מנועים מהיצע המנועים של הסופרב, מנוע דיזל בנפח 2.0 ליטר טורבו עם 190 כ"ס ו-40.8 קג"מ או מנוע בנזין בנפח 2.0 ליטר טורבו עם 272 כ"ס ו-35.7 קג"מ.
אורך הדור השלישי עומד על 4,861 מ"מ, רוחב הדור השלישי עומד על 1,864 מ"מ, גובה הדור השלישי עומד על 1,468 מ"מ, משקל הדור השלישי עומד על בין 2,836 ל-2,841 ק"ג, בסיס הגלגלים בדור השלישי עומד על 2,841 מ"מ.
הוא סרט הנפשה ממוחשבת אמריקאי מסוגת קומדיה בלשית.
הוא מבוסס על הזיכיון המצליח "סקובי דו".
הסרט מבוים על ידי הבמאי טוני סרוון עם תסריט מאת התסריטאית קלי פרמון קרייג.
הסרט היה אמור לעלות לאקרנים ב-15 במאי 2020, אולם עקב מגפת הקורונה יציאת הסרט לאקרנים בוטלה; לעומת זאת, הסרט יצא ישירות לשירותי VOD דיגיטליים.
בישראל, הסרט הופץ בשירותי ה-VOD ואף עלה רשמית לאקרנים ב-31 במאי 2021.
הסרט מהווה אתחול לכל סרטי הלייב אקשן שיצאו לדמותו של סקובי דו בתוך היקום של האנה-ברברה.
חברי "מסתורין בע"מ" - פרדי, דפני, ולמה, שאגי וסקובי דו - נאלצים לשתף פעולה עם גיבורים אחרים מהיקום של האנה-ברברה על מנת להציל את העולם מהנבל דיק דאסטרדלי ומתוכניותיו המרושעות.
פרנק ווקר / צביקה פורמן - סקובי דו
זאק אפרון / סער בדישי - פרד ג'ונס
פירס גאגנון / רותם אייזנר - פרדי ג'ונס הצעיר
אמנדה סייפריד / הדר שחף-מעיין - דפני בלייק
מקנה גרייס - דפני בלייק הצעירה
ג'ינה רודריגז / ספיר דרמון - ולמה דינקלי
אריאנה גרינבלט - ולמה דינקלי הצעירה
ויל פורטה / ערן מור - שאגי רוג'רס
איאן ארמיטאג' / גיא גולדברג - שאגי רוג'רס הצעיר
טרייס מורגן / גדי לוי - קפטן איש-מערה
קן ג'יונג / גיא זיידמן - דינו-מאט כלב
קירסי קלמונס / עדי ארד - די די סייקס
מארק וולברג / צחי כהן - פלקון הכחול
ג'ייסון אייזקס / אוהד שחר - דיק דאסטרדלי
ב-17 ביוני 2014, אולפני האחים וורנר הודיעו שהם יאתחלו את סדרת הסרטים של סקובי דו עם התסריטאי רנדל גרין שיכתוב סרט חדש.
ב-17 באוגוסט 2015, הבמאי טוני סרוון נשכר למלאכת הבימוי של הסרט, שיהיה סרט אנימציה עם תסריט מאת מאט ליברמן, הפקתם של צ'ארלס רובן וריצ'רד סקל שיפיקו את הסרט יחד עם המפיקה אליסון אבטה ואילו דן פובנמייר יהיה מעורב בצוות ההפקה וישמש כמנהל הקריאייטיב.
בשנת 2016, במהלך כנס ה-"CinemaCon", נודע שהשם הרשמי של הסרט יהיה "S.C.O.O.B", ויתאר את סקובי דו ו"מסתורין בע"מ" כסוכנים של ארגון גדול יותר.
הסרט נועד לבנות את היקום הקולנועי של האנה-ברברה.
בספטמבר 2016, דווח שדקס שפרד יביים את הסרט יחד עם סרוון, ובמקביל יכתוב את התסריט יחד עם ליברמן.
במרץ 2019 השחקנים פרנק ווקר, ויל פורטה, ג'ינה רודריגז וטרייסי מורגן חתמו על חוזה לדיבוב קולותיהם של סקובי דו, שאגי, ולמה וקפטן איש-מערה, בהתאמה.
בנוסף, שפרד הוסר מהפרויקט והוא הוחלף על ידי התסריטאית קלי פריימון קרייג.
מאוחר יותר באותו חודש, זאק אפרון ואמנדה סייפריד הצטרפו לוהקו לדיבוב קולותיהם של פרד ודפני.
מת'יו לילארד וגריי דלייל, המדבבים המקוריים של שאגי ודפני, בהתאמה, היו מזועזעים מכך שאולפני האחים וורנר החליטו ללהק מחדש את תפקידיהם וטענו כי לא נודע להם על החלטה זו.
באפריל 2019, קן ג'יונג וקירסי קלמונס הצטרפו לשחקנים וידבבו את דינו-מאט כלב הפלא ואת די די סייקס.
במאי 2019, מארק וולברג וג'ייסון אייזקס הצטרפו לשחקנים וידבבו את פלקון הכחול ואת דיק דאסטארדלי.
הסרט יצא לשירותי VOD דיגיטליים בארצות הברית ב-15 במאי 2020, תחת הפצתם של אולפני האחים וורנר.
במקור, הסרט היה אמור לעלות לאקרנים ב-21 בספטמבר 2018. עליית הסרט לאקרנים בוטלה עקב מגפת הקורונה.
בישראל, הסרט הופץ לזמן מוגבל בחנות האייטונס בגרסה מדובבת ומתורגמת.
בעקבות היציאה מהסגר השלישי, וחזרת פעילות בתי הקולנוע המתוכננת, הסרט עלה לאקרנים ב-31 במאי 2021.
סקודה ראפיד היא מכונית משפחתית קומפקטית במרכב סדאן והאצ'בק, שמיוצרת על ידי סקודה משנת 2012. היא הוצגה בתערוכת הרכב של פריז בספטמבר 2012 והגיע לישראל במרץ 2013.
בפתח תקווה בדצמבר 2018 הציגה סקודה את מחליפת הראפיד לאירופה וישראל סקודה סקאלה, שהחליפה את הראפיד מסוף שנת 2019.
החל משנת 2020 אינה משווקת באירופה וישראל אלא ברוסיה, הודו וסין בלבד.
לאירופה וישראל הציגה סקודה את הסקודה סקאלה.
בתערוכת הרכב של פריז הציגה סקודה את הדור הראשון של הראפיד.
תיבת הילוכים אוטומטית בעלת שבעה או עשרה הילוכים.
הציע מנועי הדיזל כולל מנוע טורבו דיזל בנפח 1.6 ליטרים המספק כ-90 כוחות סוס ב-4,200 סיבובים לדקה.
תיבת הילוכים ידנית בעלת חמישה הילוכים.
הדור הראשון קיבל חמישה כוכבי בטיחות מתוך חמישה.
ביולי 2013 עברה הראפיד עדכון קל לאבזור הרכב.
מלבד הגרסה הבסיסית הציגה סקודה את הסקודה ראפיד ספייסבק, גרסת האצ'בק לגרסה הבסיסית (סדאן 4 דלתות) היצע המנועים כולל את אותם המנועים שבגרסה הבסיסית אך מנוע הדיזל חסכוני יותר, 26.3 קילומטר לליטר.
גרסה זו הוצגה בתערוכת הרכב של פרנקפורט ביולי 2013.
ישנה גם גרסה לספייסבק בעלת מרכב קרוסאובר/האצ'בק הנקראת ספייסבק סקאוט-ליין הכוללת מנוע טורבו בנזין בנפח 1.2 ליטרים המספק כ-90 כוחות סוס.
הספייסבק סקאוט-ליין הוצגה בשנת 2015.
בפברואר 2017 הציגה סקודה מתיחת פנים לגרסה הבסיסית (סדאן 4 דלתות) והאצ'בק (ספייסבק).
מתיחת הפנים כללה עיצוב חדש המציג גם את שפת העיצוב הבאה של סקודה, ומנוע בנזין חדש בנפח 1.0 ליטרים המספק כ-95 או 110 כוחות סוס.
עיצוב השתנה בעיקר בפגושים, שהפגוש האחורי נשאר כמעט ללא שינוי והקדמי שונה לעיצוב הפגושים החדשים של סקודה.
בתחום הבטיחות הוסיפה סקודה מערכת בלימה אוטונומית, התראה על עייפות הנהג, בקרת יציבות עם תמיכה בנגרר.
בדצמבר 2019 הציגה סקודה את הדור השני לראפיד.
הדור השני אינו משווק באירופה וישראל אלא משווק ברוסיה הודו וסין.
לישראל ואירופה הציגה סקודה את הסקודה סקאלה בדצמבר 2018.
בשוק הרוסי משווקת הראפיד עם מנוע בנזין 1.6 ליטרים המספק כ-90 או 110 כוחות סוס.
סקודה 15Tr (בצ'כית: Škoda 15Tr) הוא טרוליבוס מתוצרת יצרנית הרכבות החשמליות הצ'כית סקודה תחבורה אשר יוצר בין השנים 1988 – 2004.
סקודה תחבורה (הממשיכה את מורשת הייצור של "Škoda Works" ), היא חברת הנדסה צ'כית המפתחת ומייצרת רכבות חשמליות לתחבורה עירונית, קטרים חשמליים, רכבות תת-קרקעיות וטרוליבוסים.
סקודה מחזיקה בבעלות מלאה או חלקית של מספר חברות אחרות הפעילות בתחום פיתוח וייצור של מנועים חשמליים ומוצרים נלווים במספר מדינות אירופאיות.
קבוצת סקודה היא מהיצרניות הגדולות בעולם של חשמליות ויחידות הנעה לטרוליבוסים.
"15Tr" - יוצר בין השנים 1988–1995. יוצרו 469 טרוליבוסים ונמסרו לערים שונות בצ'כיה, אסטוניה, הונגריה, איראן, לטביה, ליטא, סלובקיה, אוקראינה וארצות הברית (העיר סן פרנסיסקו)
"15TrM" יוצר בין השנים 1995 – 2004. יוצרו 121 יחידות טרוליבוסים ונמסרו לערים שונות בצ'כיה, לטביה וסלובקיה.
סקודה אניאק הוא SUV חשמלי מתוצרת חברת סקודה.
הגרסה הראשונה הוצגה בשנת 2017 בשם Vision E.
הגרסה השנייה הוצגה במרץ 2019 בשם Vision iV.
הבכורה הרשמית של הדגם הסדרתי התקיימה ב-1 בספטמבר 2020 בפראג.
היא הגיעה לישראל בשיווק מטעם חברה פרטית ביולי 2021 וב-5 באוקטובר 2021 מטעם היצרן הרשמי.
דגם ה-Vision E, דגם הקונספט הראשון הוצג בתערוכת הרכב הבינלאומית של שאנגחאי בשנת 2017. הדגם כלל שני מנועים חשמליים בעלי הספק משותף של 225 קילוואט.
טווח הנסיעה המקסימלי בלא טעינה עמד על 500 ק"מ.
במרץ 2019 הוצג דגם הקונספט השני: Vision iV, שדומה במראהו החיצוני לגרסת הייצור הסופית.
גרסת היצור הוצגה ב-1 בספטמבר 2020 בשם אניאק iV.
היצור מתבצע במפעלי סקודה במלאדה בולסלאב ומיועד לשוק האירופאי.
הדגם מבוסס על פלטפורמת MEB של פולקסווגן.
הרכב זהה לפולקסווגן ID.4, מלבד שינויים עיצוביים בקדמת הרכב ובאחוריו.
האניאק מיוצר בחמש גרסאות שונות, הנבדלות זה מזה בסוג ההנעה (אחורית או AWD), הספק וטווח נסיעה מקסימלי ללא טעינה.
שם הדגם מבוסס על המילה Enya, שבשפה האירית משמעותו "מקור החיים".
האות E היא הסימון המקובל למכוניות חשמליות והאות Q נוספה בסיום בדומה לדגמים האחרים של החברה: הקאמיק, הקארוק והקודיאק.
+סקודה אניאק―גרסאות ודגמיםדגםאניאק 50אניאק 60אניאק 80אניאק 80xאניאק RSהנעהאחוריתאחוריתאחוריתכפולהכפולהמנוע150 כוחות סוס180 כוחות סוס204 כוחות סוס265 כוחות סוס300 כוחות סוסתאוצה מ-0 ל-10011.4 שניות8.7 שניות8.5 שניות6.9 שניות6.2 שניותמהירות מרבית160 קילומטרים לשעה160 קילומטרים לשעה160 קילומטרים לשעה160 קילומטרים לשעה180 קילומטרים לשעהטווח חשמלי340 קילומטרים412 קילומטרים535 קילומטרים460 קילומטרים460 קילומטריםטעינה מהירה50 קילוואט100 קילוואט125 קילוואט125 קילוואט125 קילוואט
סקודה אניאק קופה היא גרסה בעלת מרכב קופה לאניאק הבסיסית, זו נחשפה ב-31 בינואר 2022. השינויים העיקריים בגרסה זו הם בעיצוב החיצוני אשר קיבל גג משופע יותר המעניק לדגם את מראה הקופה.
בתחום ההנעה אין כל שינויי.
סקודה קודיאק היא קרוסאובר (SUV) בעלת חמישה או שבעה מקומות, שמיוצרת על ידי סקודה משנת 2017. היא הוצגה לראשונה בשנת 2016 בתערוכת ברלין והגיעה לישראל בשנת 2017. הקודיאק הוכרזה כרכב השנה לשנת 2020 בקטגוריית רכבי שטח פנאי על ידי מגזין אוטו.
היא נקראת על שם האי והיישוב קודיאק הנמצא באלסקה.
הקודיאק מכילה מנוע טורבו בנזין I4 צילנדרים בנפח 1.4 ליטרים המספק כ-150 כוחות סוס בין 5000 ל-6000 סיבובים לדקה.
תיבת הילוכים אוטומטית רובוטית דו מצמדית בעלת שישה הילוכים.
המכונית מאיצה מ-0 ל-100 קילומטרים לשעה בתוך 10.7 שניות ומגיעה למהירות מרבית של 190 קילומטרים לשעה.
מלבד הגרסה הבסיסית, במהלך השנים ייצרה החברה 4 גרסאות נוספות.
"סקודה קודיאק סקואט" שהוצגה עם שתי אפשרויות למנועים: אחד מנוע טורבו בנזין בנפח 1.4 או 2.0 ליטרים בהספק בין 140 ל-180 כוחות סוס והשני הוא מנוע טורבו דיזל בנפח 2.0 ליטרים המספק כ-150 או 190 כ"ס.
הסקואט הוצגה בתערוכת ז'נבה בשנת 2017. הדגם השני הוא "סקודה קודיאק ספורטליין" הכוללת מנוע טורבו בנזין בנפח 1.4 ליטרים המספק כ-148 כוחות סוס.
הספורטליין הוצגה בתערוכת ז'נבה בשנת 2017. הדגם השלישי הוא "סקודה קודיאק RS", גרסת הספורט לקודיאק הכוללת מנוע דיזל טווין טורבו בנפח 2.0 ליטרים המספק כ-240 כוחות סוס.
המכונית מאיצה מ-0 ל-100 קילומטרים לשעה בתוך 7.0 שניות ומגיעה למהירות מרבית של 220 קילומטרים לשעה.
ה-RS הוצגה בתערוכת ז'נבה בשנת 2018. הדגם הרביעי, "סקודה קודיאק GT", יוצרה כגרסת קופה המיועדת לסין.
ה-GT כוללת מנוע טורבו בנזין בנפח 2.0 ליטר המספק בין 180 ל-220 כוחות סוס.
ה-GT הוצגה בשנת 2018 בסין.
ב-13 באפריל 2021 הציגה סקודה מתיחת פנים לקודיאק הכוללת עיצוב חיצוני חדיש שדרוג תא הנוסעים והאבזור ומערכת מולטימדיה חדשה.
בתחום המנועים והתיבות ישנה אפשרות לקבל את הרכב עם תיבת הילוכים ידנית.ב-14 באפריל 2021 חשפה סקודה את מתיחת הפנים לגרסת ה-RS, הכוללת החלפת מנוע הדיזל המספק כ-240 כוחות סוס במנוע בנזין המספק כ-245 כוחות סוס ועיצוב חיצוני ופנימי חדש ושדרוג האבזור.
מתיחת הפנים הגיעה לישראל באוגוסט 2021.
בשנת 2024 הוצגה מתיחת פנים נוספת ובה מנוע היברידי ובה מנוע 1.5 ליטר בתוספת מערכת היברידית להספק משולב של 204 כ"ס אך בו 5 מקומות בלבד ולכן ספק האם יגיע לישראל.
סקודה קאמיק היא קרוסאובר עירוני בעלת חמישה מקומות, המיוצרת על ידי סקודה משנת 2019. הקאמיק הוצגה בתערוכת הרכב הבינלאומית של ז'נבה בשנת 2019.
הקאמיק כוללת מנוע טורבו בנזין I4 צילנדרים בנפח 1.5 ליטרים המספק כ-150 כוחות סוס ב-5,000 סיבובים לדקה, עם תיבת הילוכים אוטומטית רובוטית כפולת מצמדים בעלת שבעה הילוכים.
המכונית מאיצה מ-0 ל-100 קילומטרים לשעה בתוך 8.4 שניות ומגיעה למהירות מרבית של 212 קילומטרים לשעה.
מלבד הגרסה הבסיסית במהלך השנים יצרה החברה שתי גרסאות נוספות.
הראשונה, סקודה קאמיק מונטה קרלו, הגרסה הספורטיבית לגרסה הבסיסית, שהוצגה בתערוכת פרנקפורט בשנת 2019. השנייה, סקודה קאמיק GT, גרסת הביצועים הגבוהים לדגם הבסיסי המיועד לסין הכולל מנוע טורבו I4 צילנדרים בנפח 1.4 ליטרים המספק כ-150 כוחות סוס.
סקודה קארוק היא קרוסאובר, המבוססת על הסקודה קודיאק המיוצרת על ידי סקודה משנת 2017. הקארוק הוצגה בשנת 2017 והגיעה לישראל בשנת 2018.
שמו של הדגם נגזר מהלחם בסיסים בשפה האלאוטית המדוברת בקודיאק, המייצג מכונית וחץ, הקשורים לסמליל של חברת סקודה.
הקארוק כוללת מנוע טורבו בנזין בנפח 1.5 ליטרים המספק כ-150 כוחות סוס ב-5,000 סיבובים לדקה.
עם תיבת הילוכים אוטומטית רובוטית כפולת מצמדים בעלת שבעה הילוכים.
המכונית מאיצה מ-0 ל-100 קילומטרים לשעה בתוך 8.6 שניות ומגיעה למהירות מרבית של 203 קילומטרים לשעה.
מלבד הגרסה הבסיסית יצרה החברה במהלך השנים שתי גרסאות נוספות.
הראשונה, סקודה קארוק סקאוט, הכוללת מנוע טורבו בנזין בנפח 1.5 ליטרים המספק כ-150 כוחות סוס.
הסקאוט הוצגה בשנת 2018. השנייה, סקודה קארוק ספורטליין, היא גרסת הספורט לגרסה הבסיסית הכוללת מנוע טורבו בנזין בנפח 2.0 ליטרים המספק כ-190 כוחות סוס.
ב-30 בנובמבר 2021 חשפה סקודה את מתיחת הפנים לקארוק.
מתיחת הפנים העניקה לדגם מראה עדכני יותר שהושג באמצעות החלפת הפנסים הראשיים המלבניים בפנסים בעיצוב מפלסי, אותם ניתן לקבל כאופציה עם תאורת LED Matrix אדפטיבית, פגוש קדמי שזכה לעיצוב חדש עם גריל קדמי בולט התחום במסגרת עבה יותר, עיצוב מעודכן לפנסי הערפל ולכונס האוויר בתחתית הפגוש.
בתחום ההנעה החליפה סקודה את מנועי הבנזין והדיזל.
היצע מנועי הבנזין הנוכחי כולל מנוע 1.0 ליטר טורבו עם 110 כ"ס ו-20.4 קג"מ.
מנוע זה מוצע עם תיבת 6 הילוכים ידנית בלבד, מנוע 1.5 ליטר טורבו עם 150 כ"ס ו-25.5 קג"מ ומנוע 2.0 ליטר טורבו עם 190 כ"ס ו-32.6 קג"מ למנוע זה תיבת 7 הילוכים DSG ומערכת הנעה כפולה 4X4. מנוע ה-2.0 ליטר טורבו זמין רק בחבילת ספורטליין.
היצע מנועי הדיזל כולל מנוע 2.0 ליטר טורבו דיזל בשתי גרסאות הספק: 116 כ"ס ו-30.6 קג"מ (25.5 קג"מ עם תיבת DSG) או 150 כ"ס ו-36.7 קג"מ עם תיבת 7 הילוכים DSG והנעה כפולה (34.6 קג"מ עם תיבת 6 הילוכים ידנית והנעה קדמית בלבד).
סקודה סקאלה היא מכונית משפחתית קומפקטית בעלת חמישה מקומות, שמיוצרת על ידי סקודה משנת 2019. היא הוצגה בפתח תקווה בשנת 2018 ויצאה למכירה בישראל בשנת 2019.
הסקאלה היא מחליפת הראפיד באירופה וישראל.
הסקאלה כוללת מנוע טורבו בנזין I3 צילנדרים בנפח 1.0 ליטרים המספק כ-115 כוחות סוס ב-5,000 סיבובים לדקה.
המכונית מאיצה מ-0 ל-100 קילומטרים לשעה בתוך 9.8 שניות ומגיעה למהירות מרבית של 201 קילומטרים לשעה.
הראשונה, סקודה סקאלה מונטה קרלו, היא גרסה בעיצוב ספורטיבי הכוללת מנוע כמו בדגם הבסיסי.
המונטה קרלו הוצגה בשנת 2019. השנייה, סקודה סקאלה ספורט, היא גרסת הספורט לגרסה הבסיסית.
גרסה זו כוללת מנוע טורבו בנזין I4 צילנדרים בנפח 1.5 ליטרים המספק כ-150 כוחות סוס ב-5,000 סיבובים לדקה.
המכונית מאיצה מ-0 ל-100 קילומטרים לשעה בתוך 8.3 שניות ומגיעה למהירות מרבית של 219 קילומטרים לשעה.
גרסת הספורט הוצגה בשנת 2020 והגיעה לישראל באותה שנה.
+מכירות בישראלשנהיחידות שנמכרו201913 יחידות20201,628 יחידות2021364 יחידות
סקודה קושאק היא מכונית במרכב קרוסאובר, בעלת חמישה מקומות, שמיוצרת על ידי סקודה הודו לשוק ההודי משנת 2021. היא הוצגה בשנת 2021. בשנת 2020 הציגה סקודה דגם קונספט מקדים.
הקושאק כוללת שתי אפשרויות ומנועים:
מנוע טורבו בנזין I3 צילנדרים בנפח 1.0 ליטרים המספק כ-115 כוחות סוס.
מנוע טורבו בנזין I4 צילנדרים בנפח 1.5 ליטרים המספק כ-150 כוחות סוס.
תיבת הילוכים DSG בעלת שבעה הילוכים.
סקודה סיטיגו (בסלובקית: Škoda Citigo) היא מכונית סופרמיני עירונית מתוצרת יצרנית הרכב הצ'כית סקודה, אשר יוצרה בין השנים 2011–2020 במתחם הייצור "Volkswagen Bratislava Plant" של יצרנית הרכב הגרמנית פולקסווגן בעיר ברטיסלאבה בסלובקיה
יצרנית הרכב "סקודה" היא חברה בת של קבוצת פולקסווגן.
שם הדגם "סיטיגו" מורכב מהמילים (באנגלית): "City" ו-"Go"
תצורות: 3 דלתות האצ'בק, 5 דלתות האצ'בק
סוגי מנוע: מנועי בנזין בפוזיציה קדמית-רוחבית, מנוע גז טבעי דחוס שעיקרו מתאן, מנוע חשמלי מונע מצבר
נפח תא מטען: 951-251 ליטר (בקיפול המושבים האחוריים)
קיבולת מכל דלק: 35 ליטר
משנת 2019 מיוצר דגם מנוע חשמלי הקרוי "סקודה סיטיגו e iV".
טווח נסיעה לטעינה 270 ק"מ
Actvie Pro - מהדורה מיוחדת לשוק ההולנדי, המצוידת בין היתר עם מערכת שמע MP3 / תקליטור, מיזוג אוויר עם פילטר אבקה, ריפודים כחולים, כמו גם בקרות חלון חשמליות, נעילה מרכזית וגלגלים 14 אינץ'
סקודה אוטו הודו Pvt בע"מ היא יצרנית ומייבאת מכוניות הודית, שבסיסה באוראנגאבאד שבמחוז מהאראשטרה שבהודו.
היא הוקמה על ידי סקודה בשנת 2001 כחברת הבת שלה, המייצרת את רכבי סקודה להודו.
הסקודה אוקטביה הייתה המכונית הראשונה של סקודה ששווקה בהודו, היא זכתה להצלחה רבה עקב מחיר זול ועלות תיקונים נמוכה.
היא שווקה בהתחלה עם מנוע טורבו-דיזל.
ב-7 באוקטובר 2019 הודיעה קבוצת פולקסווגן הודו על מיזוג שלוש חברות הבת שלה הממוקמות בהודו, פולקסווגן הודו, קבוצת פולקסווגן הודו וסקודה אוטו הודו לחברה אחת בשם סקודה אוטו פולקסווגן הודו Pvt בע"מ עם מטה בפונה.
סקודה הודו מרכיבה את המכוניות שלה במפעל בפאתי אוראנגאבאד, עם תפוקת ייצור שנתית של 89,000 כלי רכב בערך.
ייצור הסקודה פאביה הסתיים בשנת 2013 עקב מכירות נמוכות ועלות הרכבה גבוהה.
לסקודה הודו 103 אולמות תצוגה ו-102 קווי שירות על פני 81 ערים ברחבי הודו.
סקודה סלביה (בצ'כית: Škoda Slavia) היא מכונית משפחתית קומפקטית במרכב סדאן, בעלת חמישה מקומות ישיבה, שמיוצרת על ידי סקודה הודו חברת הבת של סקודה משנת 2022. היא נחשפה ב-18 בנובמבר 2021. היא מיועדת לשוק ההודי בלבד.
העיצוב החיצוני והפנימי שלה סטנדרטי מאוד ומשולב בין הסקודה אוקטביה לסקודה ראפיד כאשר הסלביה גדולה במעט מהרפיד וקטנה במעט מהאוקטביה.
היא משווקת עם שני מנועים.
מנוע בנזין I4 צילינדרים בנפח 1.0 ליטר טורבו המספק 115 כ"ס.
המנוע משווק לבחירה בין תיבת הילוכים אוטומטית בעלת שישה הילוכים לבין תיבת הילוכים ידנית בעלת שישה הילוכים.
מנוע בנזין I4 צילינדרים בנפח 1.5 ליטר טורבו המספק 150 כ"ס.
המנוע משווק לבחירה בין תיבת הילוכים ידנית בעלת שישה הילוכים לבין תיבת הילוכים כפולת מצמדים בעלת שבעה הילוכים.
סקובי דו ורוחה של המכשפה הוא סרט קומדיית אימה על-טבעית מונפשת אמריקאית משנת 1999. הסרט הופק על ידי חברת "האנה-ברברה".
הסרט הופץ בפורמט VHS ב-5 באוקטובר 1999, ולאחר מכן בפורמט DVD ב-6 במרץ 2001.
עלילת הסרט עוסקת בנסיעתם של "מסתורין בע"מ" לעיירה בניו אינגלנד בשם אוקהייבן, לאחר שהוזמנו על ידי סופר האימה בן רייבנקרופט.
בדומה למספר סרטי הנפשה בכיכובו של סקובי-דו שיצאו ישירות למדיה ביתית בסוף שנות ה-90 ותחילת שנות האלפיים, "רוחה של המכשפה" מציגה אלמנטים על-טבעיים אמיתיים במקום אלו המפוברקים באופן מסורתי שהזיכיון מזוהה איתם, מה שמעניק לסרט גוון אפל ובוגר יותר.
עלילת הסרט עובדה לספר מותאם לילדים.
זהו הסרט השני מבין ארבעת הסרטים הראשונים של סקובי-דו שהונפשו על ידי אולפן ההנפשה היפני "Mook Animation".
הסרט מציין את הפעם הראשונה שהמדבב ואיש הרדיו סקוט אינס דיבב את דמותו של שאגי, שכן בילי וסט (שדיבב את שאגי ב"סקובי-דו באי הזומבים") נאלץ לפרוש בעקבות עבודתו של הסדרה "פיוצ'רמה".
סרט זה היה האחרון בכיכובה של מרי קיי ברגמן שהופץ לפני מותה.
עד מהרה, סקובי ושאגי מגלים שהם נרדפים על ידי רוחה של מכשפה.
במקביל, הקבוצה נמשכת אל להקת רוק גותי נשית, "בנות ההקס", בראשותה של סאלי "ת'ורן" מקנייט.
פרד ודפני חוזים בת'ורן מבצעת טקס ומשתכנעים כי "בנות ההקס" הן מכשפות.
מכשפת הרפאים נתפסת על ידי ולמה ומתגלה כמר מקנייט, אביה של ת'ורן ורוקח המקומי, שזכה לעזרה מתושבי העיירה בראשות ראש העיר, מר קורי.
ת'ורן מסבירה כי ה"טקס" שפרד ודפני היו עדים לו היה למעשה רקיחת תרופה טבעית שנועדה להרגעת מיתרי קולה וכי היא למעשה ממוצא ויקאני.
קורי ומקנייט מתנצלים בפני בן על השימוש באמו הקדמונית לצורך פרסום העיירה – רוחה של המכשפה נוצרה על מנת להציל את כלכלת התיירות הכושלת של העיירה – לאחר ששאבו השראה מקברה של שרה.
עוד מתברר כי אבזם הנעליים שסקובי מצא היה למעשה המנעול מיומנה של שרה.
סקובי חופר ומוצא קופסה המכילה את היומן הקבור, שמתגלה למעשה כספר הכשפים שלה.
בן חושף בפני "מסתורין בע"מ" כי שרה הייתה מכשפה שהפעילה את כישופיה נגד תושבי העיירה לפני שהוויקניות השתמשו בכוחותיהן מבוססי-הטבע על מנת לכלוא אותה בתוך ספר הכשפים שלה; מוצאו, אם כן, הופך אותו למכשף.
בן מגלה כי הוא זייף את התעלומה במוזיאון רק כדי לפתות אותם אל העיירה, בידיעה שיוכלו להוביל אותו אל הספר.
בן מזמן את שרה אך מגלה שאין לה נאמנות אליו, וכי שאיפותיה הן להשמיד את העולם כנקמה על מאסרה במקום לשלוט בו לצדו.
מאוכזב, בן מנסה לכלוא אותה שוב אבל זאת אומרת לו שרק ויקאן יוכל להביס אותה, ולוכדת אותו.
הקבוצה פותחת בניסיון להשיג את הספר בעוד שרה מכשילה אותם.
דפני וולמה משחררות את "בנות ההקס", והאחרונה משכנעת את ת'ורן להשתמש בכוחה הוויקאני על מנת לכלוא מחדש את שרה.
התוכנית עובדת, שואבת אותה בחזרה לתוך הספר.
מסרבת לחזור למאסרה לבדה, שרה גוררת איתה את בן אל הספר.
לאחר שנופל ענף בוער ומבטיח כי לא יהיה ניתן יותר לזמן את שרה רייבנקרופט, הקבוצה ותושבי העיירה חוגגים בקונצרט של "בנות ההקס".
סקוט אינס – סקובי-דו / נורוויל "שאגי" רוג'רס
מרי קיי ברגמן – דפני בלייק
טים קארי – בן רייבנקרופט
ג'ניפר הייל – סאלי "ת'ורן" מקנייט
ניל רוס – ראש העיר קורי
טרס מקניל – שרה רייבנקרופט
פיטר רנאדי – מר מקנייט
לאחר הפצת הסרט "סקובי-דו באי הזומבים", שזכתה להצלחה רבה יותר לה ציפו אולפני האחים וורנר, הוטל על צוות ההפקה להפיק סרט שני בסגנון זהה.
"אי הזומבים" נחשב לניסוי חד-פעמי, וככזה, הצוות שהפיק אותו עבד עם מעט פיקוח מטעם האולפנים.
בעבודה על "רוחה של המכשפה", החופש היצירתי הצטמצם במידה ניכרת; והאולפנים הציעו את התסריטאים ריק קופ ודייוויד א.
גודמן, מה שהעליב את הצוות שהפיק את הסרט הראשון באוטונומיה מוחלטת.
בנוסף, האולפנים ביקשו מיוצרי הסרט "להנמיך" את התוכן שלהם, מחשש ש"אי הזומבים" הוכיח את עצמו כמפחיד מדי עבור קהל הצופים המיועד לו.
התסריט של קופ וגודמן הסתיים בגילוי שתושבי העיירה השתמשו ברוחה של המכשפה כתעלול פרסומי.
הצוות ההפקה המקורי מצא שזה לא מספק, ובעקבות כך גלן לאופולד כתב מחדש את השליש האחרון של הסרט, בו הציג את העובדה שרוחה של המכשפה היא אמיתית.
במקביל להפצת "אי הזומבים", החליטו האחים וורנר להוציא את האלבום "Scooby-Doo's Snack Tracks: The Ultimate Collection", שהגיע לשיא במקום החמישי במצעד אלבומי הילדים של בילבורד ונשאר ב-25 המקומות הראשונים במשך יותר מ-26 שבועות.
הפופולריות לה האלבום זכה העניקה השראה לאחים וורנר להוציא פסקול באורך מלא לסרטם הבא.
לדברי סמנכ"לית "Kid Rhino", קרול לי, "עבדנו בשיתוף פעולה הדוק עם 'Warner Home Video' כדי שנהיה חלק מכל מה שהם עושים".
לי הוסיפה שהפסקול לסרט "טופל כמו פסקול של סרט קולנוע.
יצרנו סרטון מוזיקלי שהופיע במהלך הסרט." ב-14 בספטמבר 1999, הפסקול הופץ בפורמט CD וקלטת שמע, וכלל את שיריהן של "בנות ההקס", ואת הקאבר של בילי ריי סיירוס לשיר הנושא "".
למרות היעדר קונצנזוס ביקורתי, הסרט זכה לציון רקוב של 50% באתר "Rotten Tomatoes", כמו גם לביקורות מעורבות מצד המבקרים.
לעומת זאת, הסרט התקבל בצורה חיובית בקרב הצופים.
מ"רדיו טיימס", הוענק לסרט שניים מתוך חמישה כוכבים.
הכתב ג'ו נוימאייר מ"אנטרטיינמנט ויקלי" אמר כי על אף שהסרט "כתוב בצורה ערמומית, אין לו את הפאנץ' של 'סקובי-דו באי הזומבים' משנה שעברה – אבל הוא עדיין מפחיד יותר מפרויקט המכשפה מבלייר."
עם הפצתו, הסרט ספג ביקורת מארגונים דתיים שטענו כי דמויותיהן של "בנות ההקס" מפתות נערות צעירות לפולחן הוויקה.
סקובי-דו ופלישת החייזרים הוא סרט קומדיית מדע בדיוני מונפש אמריקאי משנת 2000. סרט זה הופק על ידי חברת ההנפשה "האנה-ברברה", והופץ ב-3 באוקטובר 2000.
זהו הסרט השלישי מבין ארבעת הסרטים הראשונים של סקובי-דו שהונפשו על ידי אולפן ההנפשה היפני "Mook Animation".
בניגוד לסרטים הקודמים ולמרות האווירה הקודרת יותר, לסרט עלילה "קלילה וידידותית" יותר, כיוון שהמפלצות האמיתיות הן אלו המסייעות ל"מסתורין בע"מ", בזמן שהאנטגוניסטים הראשיים הם בני האדם המחופשים.
סרט זה היה האחרון בו לקחה חלק המדבבת מרי קיי ברגמן בדיבוב דמותה של דפני, לפני מותה בנובמבר 1999, והוא הוקדש לה.
בתחנה לאיתור צורות חיים חייזריות (אצח"ח), מקס, לורה וסטיב מקבלים לפתע קריאה חזקה שאינה טבעית.
כשהקריאה נעלמת, סטיב מאתר צורת חיים לא מזוהה על הרדאר.
במדבר הסמוך, חברי "מסתורין בע"מ" מוצאים את עצמם בפאתי עיירה קטנה, לאחר שכמעט התנגשו בעב"מ.
בזמן שסקובי-דו ושאגי נשארים עם מכונת המסתורין, שאר חברי הקבוצה הולכים לעיירה, שם הם מבקשים עזרה בדיינר.
בזמן ההמתנה, שאגי וסקובי נתקלים בשני חייזרים הרודפים אחריהם לעבר העיירה.
שאגי וסקובי נכנסים לדיינר בבהלה, בטענה שראו חייזרים.
המלצרית, דוטי, מציינת שכי תושבי העיירה מעולם לא ראו חייזרים, אבל כן חוזים באורות מוזרים ושומעים צלילים מוזרים במהלך הלילות.
השף, סרג'יו, מוסיף כי גם עדרי הבקר נעלמים בין לילה מבלי להשאיר עקבות, וכי בעקבות כך חלק מתושבי העיירה עזבו.
בנוסף, אחד מתושבי העיירה, לסטר, טוען שנחטף פעם אחת בעבר וטוען שיש לו תמונות מהאירוע.
הקבוצה הולכת לביתו במטרה לבדוק את התמונות, אך מסתבר שהם לא יותר מאשר ציורים של לסטר.
לאחר מכן, לסטר מציע לתת לקבוצה ללון בביתו.
במהלך הלילה, סקובי ושאגי נחטפים ומנסים לברוח, אך מוצאים את עצמם מוקפים בחייזרים.
למחרת בבוקר, הם מוצאים את עצמם באמצע המדבר לאחר שהעירו בטעות צלמת היפית בשם קריסטל ואת הגולדן רטריבר שלה, אמבר; בהן סקובי ושאגי מתאהבים עד מעל הראש.
קריסטל מסיעה את השניים בחזרה אל הקבוצה.
לאחר מכן, הקבוצה נתקלת במקס לפני שקריסטל ואמבר מופיעות שוב.
סקרנית לגבי התן, קריסטל מבקשת משאגי להראות לה היכן הם ראו אותו.
מקס לוקח את ולמה, פרד ודפני לפגוש את שאר הצוות של אצח"ח, אך ולמה מתחילה לחשוד כשהיא רואה בוץ מיובש על מגפיהם, מכיוון שהם במדבר.
מאוחר יותר, ולמה מחליטה לקחת את הקבוצה לקניון שבו היא מניחה שנהר זורם דרכו.
הקניון מתגלה כצחיח, אך שם הם מוצאים ציוד כרייה וזהב במערות הסמוכות.
בינתיים, המשטרה הצבאית מורה לשאגי, קריסטל, סקובי-דו ואמבר לעזוב את האזור מכיוון שהוא נכס ממשלתי.
קריסטל מספרת לשאגי שהיא למעשה סוכנת ממשלתית סמויה, ושאגי מוביל אותה למערה שבה ראה לראשונה את החייזרים.
הם מתחבאים בפנים כאשר המשטרה הצבאית חוזרת, ומעמיקים יותר לתוך המערה.
שאגי, סקובי, קריסטל ואמבר מגלים את הזהב, אבל נרדפים על ידי החייזרים והשוטרים הצבאיים, תוך שהם נתקלים בשאר הקבוצה.
פרד, ולמה ודפנה נלכדים בזמן שהאחרים נדחקים לפינה על ידי השוטרים הצבאיים.
לאחר שהחייזרים שולחים אחריהם את השוטרים, מתגלה כי החייזרים הם למעשה חברי צוות האצח"ח, שמסבירים שהם נתקלו במערה תוך כדי חיפוש אחר קרקע להנחת צלחת אצח"ח נוספת.
מכיוון שזה הקרקע נמצאת ברשות הממשלה, הם החליטו לא לדווח על כך, שכרו שוטרים צבאיים מזויפים, והתחפשו לחייזרים על מנת להפחיד את המקומיים ולהרחיק אותם מהאזור.
כאשר השוטרים מאיימים שוב על הקבוצה, שאגי וסקובי מנסים לגרש אותם, אך קריסטל ואמבר מפחידות אותם על ידי חשיפת צורותיהן האמיתיות כחייזריות.
כשהן חוזרות אל הקבוצה, קריסטל ואמבר שוב חושפות את צורותיהן החייזריות בפני כל הנוכחים וממלכדות את מקס והשוטרים על ידי כריכת קרן לייזר סביבם.
לורה וסטיב מנסים ללכוד אותם, אבל שאגי וסקובי נחלצים לעזרתם ופרד לוכד את לורה וסטיב.
קריסטל ואמבר מסבירות לקבוצה שהן חייזריות מכוכב מרוחק, שהתחפשו להיפיות מכיוון שהמידע שלהם על כדור הארץ התקבל מאותות טלוויזיה משנות ה-60. מתברר גם שהעב"ם בו הקבוצה נתקלה בתחילת הסרט היה למעשה החללית של קריסטל ואמבר, שאחריה האצח"ח עקבה.
לפני עזיבתן לכוכב הבית שלהן, קריסטל ואמבר נפרדות משאגי וסקובי.
חברי צוות האצח"ח נעצרים על ידי הרשויות ונכלאים לכל החיים ללא משפט; המכונאי מגיע עם מכונת המסתורין המתוקנת; שאגי וסקובי שבורי-הלב מתעודדים מיד למראה קופסת חטיפי סקובי; והקבוצה נוסעת בחזרה לדרכה, כשבמרחקים, התן צופה בהם.
קנדי מילו – קריסטל / אמבר-דו
קווין מייקל ריצ'רדסון – מקס
הפצת סרטי "סקובי-דו" ישירות למדיה הביתית החלה עם הפקת הסרט "סקובי-דו באי הזומבים" בשנת 1998, ולאחריו "סקובי-דו ורוחה של המכשפה" בשנת 1999. שני הסרטים הראשונים זכו להצלחה רבה עד כדי כך שהאולפנים תפסו את הזיכיון כאווזה שתטיל ביצי זהב מצליחים ו"לא משנה מה".
לאחר קשיי הפקת "רוחה של המכשפה", שהפכה לבעייתית לאחר שהתעקשות בכירי האולפנים שצוות ההפקה ייצמד לתסריט שנכתב על ידי תסריטאים חיצוניים, "פלישת החייזרים" זכתה ליד חופשית יותר ולפיקוח מועט יותר, בדומה להפקת "אי הזומבים".
עלילת הסרט נכתבה על ידי דייוויס דוי ולאנס פאלק, וגלן לאופולד עזר להדק ולבסס אותה באמצעות אלמנטים קטנים.
באתר הביקורות "Rotten Tomatoes", הסרט זכה לציון חיובי של 80%, על בסיס 5 ביקורות, ובניגוד לכך, התקבל בביקורות מעורבות מצד הצופים.
הכתב דייוויד פרקינסון מ"רדיו טיימס" העניק לסרט שלושה מתוך חמישה כוכבים, באומרו: "ההרפתקה המצוירת הזו היא הטובה ביותר מבין שלל הספין-אופים העלילתיים על בסיס סדרת הטלוויזיה האהובה מאוד." באתר "Common Sense Media", הסרט קיבל שלושה כוכבים מתוך חמישה.
והזאב הסרבן הוא סרט טלוויזיה אמריקאי שהופק על ידי האנה-ברברה, כחלק מסדרת הסרטים "Hanna-Barbera Superstars 10".
הסרט שודר במקור ב-13 בנובמבר 1988.
לאחר שאיש הזאב פרש ממרוץ המכוניות השנתי של המפלצות, דרקולה נאלץ ליצור איש זאב חדש למרוץ, לשם כך הוא כישף את שאגי והפך אותו לאיש זאב כאשר הוא הסתכל על ירח מלא.
לשם כך, יחד עם חבריו לצוות, סקובי-דו, אחיינו סקראפי-דו וחברתו הטובה גוגי הם מנסים למצוא כישוף שיחזיר את שאגי להיות בחזרה לבן אנוש.
דרקולה סיכם עם שאגי שהוא יחזור להיות אנושי בתנאי שהוא ישתתף במרוץ המכוניות השנתי של המפלצות, בהתחלה שאגי סירב אבל לאחר מכן הוא הסכים לעסקה.
במרוץ, בעזרתם של סקראפי-דו וגוגי, ששיפרו את המכונית של איש הזאב, שאגי וסקובי-דו מתגברים על המכשולים של המפלצות וזוכים במרוץ.
למרות זאת, דרקולה הפר את ההסכם אולם אשתו של דרקולה, ואנה פירה, סיפרה להם שביטול הכישוף נמצא בספר הכשפים, החבורה לקחה את הספר וברחה מהטירה.
בחזרה, גוגי שינתה את שאגי בחזרה לקדמותו כיצור אנושי וכל החבורה שמחה שהם צופים בסרט אימה ואוכלים פיצה להנאתם.
סקובי דו ובית הספר ע'ול הוא סרט טלוויזיה אמריקאי שהופק על ידי האנה-ברברה, כחלק מסדרת הסרטים "Hanna-Barbera Superstars 10".
הסרט שודר במקור ב-16 באוקטובר 1988.
בהתחלה סקובי ושאגי חששו וניסו לברוח אך לבסוף הסכימו להישאר בבית הספר בתור מורים להתעמלות מכיוון שהבנות אוהבות אותם.
סקובי-דו ותעלומת איש השלג היא קומדיה בלשית מונפשת אמריקאית משנת 2007. זהו הסרט האחד-עשר בסדרת הסרטים הישירים לווידאו המבוססים על סדרות ההנפשה של סקובי-דו.
הסרט הופק על ידי האחים וורנר הנפשה והופץ ל-DVD ב-4 בספטמבר 2007. הסרט מוקדש לאיוואו טקאמוטו, מעצב הדמויות של האנה-ברברה שנפטר ב-8 בינואר, 8 חודשים לפני הפצת הסרט.
כמו כן, זה היה גם הסרט האחרון בסדרת "סקובי-דו" שג'וזף ברברה עבד עליו לפני פטירתו ב-18 בדצמבר 2006.
פרופסור במכללה בשם ג'פריס מטיל על מדריך שרפה בשם פמבה לעזור לו במסעו למצוא את שנגרי-לה.
עם זאת, פמבה מסרב במהרה להמשיך מחשש לחדור לטריטוריה של היטי.
ג'פריס שלא נרתע ממשיך לבדו, אבל שניהם מותקפים על ידי המפלצת.
בינתיים, פרד ג'ונס, דפני בלייק וולמה דינקלי, חברי "מסתורין בע"מ".
מנסים ליהנות מהחופשה שלהם בפריז עד שהם מבינים שחבריהם שאגי רוג'רס וסקובי-דו מאחרים.
במקביל, השניים תופסים בטעות את המטוס הלא נכון ובסופו של דבר נוסע להרי ההימלאיה עם הצייד והלוכד הצרפתי-קנדי, אלפונס לפלור, המבקש להרוג את היטי ומגייס בכוח את הזוג כפיתיון.
שאגי מצליח זמנית להתקשר לפרד לפני שהוא מאבד את האות.
באמצעות מערכת ה-GPS של הטלפון שלו, פרד מגלה את מיקומם של שאגי וסקובי ומוביל יחד את דפני וולמה בנסיעה להרי ההימלאיה כדי לחלץ אותם משם.
במקום אחר, שאגי, סקובי ולפלור מגיעים לכפר הררי קטן וכמעט נטוש, שם הם נתקלים בג'פריס ופמבה, שנמלטו לאחרונה מהיטי.
בתקווה למצוא טלפון, שאגי וסקובי מחפשים את הלאמה הגבוהה, שמספר להם על תחנת מזג אוויר סמוכה ומראה להם קריסטל גדול שלדעתו מגן על הכפר מפני זעמו של היטי.
כששמע את הנקודה האחרונה, ג'פריס מתעניין בקריסטל.
לפני היציאה לתחנה, פמבה, ג'פריס, לפלר, שאגי וסקובי נפגשים ומצטרפת אליה מינגה, אחותה של פמבה, שמזהירה אותם מפני סופת שלגים המתקרבת.
לאורך המסע שלהם, פמבה חושף את אור הירח של הבעלים של התחנה כדי ג'יי רדיו לפני שהבין שמינגה מאוהבת באחרון והצטרפה לקבוצה כדי לפגוש אותו.
כשהסערה מתגלגלת, הקבוצה עושה מחנה ללילה, אבל ג'פריס עוזב בחשאי עם חומרי נפץ לפני שהיטי תוקף את שאגי וסקובי.
לפלר מנסה ללכוד אותו, אבל התוכנית שלו פוגעת בזמן שהזוג הולך לאיבוד תוך כדי התחמקות מהיטי.
עד מהרה הם ניצלים על ידי דל צ'ילמן, מכר וחובב קריפטוזאולוג שפגשו בלוך נס, ונלקחים לתחנה, שבה עובד צ'ילמן כעת.
במקביל, שאר חברי "מסתורין בע"מ" מגיעים לכפר בו היו חבריהם ועוקבים אחר עקבותיהם במעלה ההר.
הם מוצאים את פמבה, אבל אין שום סימן של מינגה או ג'פריס.
כשהם נפרדים כדי למצוא את כולם, צ'ילמן עוזב את שאגי וסקובי לעשות את אותו הדבר.
עם זאת, שניהם מותקפים פעם נוספת על ידי היטי.
לפלר חוזר להציל את הזוג, אך נופל מצוק אל מותו לכאורה.
בזמן הבריחה, שאגי וסקובי נקלעים זמנית לשנגרי-לה עד שהיטי תוקף אותם בפעם השלישית.
צ'ילמן מוצא עד מהרה את שאר חברי "מסתורין בע"מ" ופמבה, אך מאוחר יותר מגלה שהתחנה שלו נהרסה ומספר מכלי הליום נגנבו.
הקבוצה מתאחדת בסופו של דבר עם שאגי וסקובי במכרה ישן, שם הם מוצאים את ג'פריס כורה גבישים כמו זה מהכפר.
עם לכידתו, הם מאשימים אותו שהוא המפלצת, אך הוא מכחיש זאת לפני שהיטי תוקף את הקבוצה, ומאלץ אותם לברוח.
ג'פריס משחרר את עצמו ומנסה לקחת את הגבישים שכרה.
עם זאת, הוא נקלע למלכודת שחברי "מסתורין בע"מ" הקימו כדי ללכוד את המפלצת לפני שאחד מחומרי הנפץ שלו גורם למפולת שלגים.
לאחר שהמפלצת מצילה את ולמה וצ'ילמן, הקבוצה מגלה שמינגה התחפשה ליטי כדי למנוע מצ'ילמן לסיים את תוכנית הרדיו שלו ולהתוודות על רגשותיה כלפיו.
בנוסף, היא גנבה את מכלי ההליום כדי להקל על המעבר שלה במעלה ובמורד ההר.
לאחר מכן, ג'פריס נעצר על פעולת הכרייה הבלתי חוקית שלו; לפלור נחלץ ומוחזר בשלום לכפר על ידי ישות מסתורית; וצ'ילמן ומינגה נכנסים למערכת יחסים לפני שהצטרפו לחברי "מסתורין בע"מ" לפריז, אולם כאשר שמעו שפרד הגיע לאמזונס בטעות, הם עזבו את פריז כדי להחזיר אותו.
ג'יימס סי בתור פמבה שרפה
ג'ף בנט בתור דל צ'ילמן וטייס
רנה אוברז'ונואה בתפקיד אלפונס לפלור
אלפרד מולינה בתור פרופסור ג'פריס
קים מאי גסט בתור מינגה שרפה
ג'יימס הונג בתור הלאמה הגבוהה
סקובי-דו ומלך הגובלינים היא קומדיה בלשית מונפשת אמריקאית משנת 2008. זהו הסרט השנים-עשר בסדרת סרטי ההנפשה של סקובי-דו שיצא ישירות לווידאו שהופקו על ידי האחים וורנר הנפשה (אם כי הוא השתמש בלוגו של האנה-ברברה בסוף הסרט).
ה-DVD הופץ ב-23 בספטמבר 2008. זוהי הסרט המונפש הראשון של סקובי-דו שהופק לחלוטין ללא אף אחד מהמפיקים המקוריים, ויליאם האנה וג'וזף ברברה.
חבורת "מסתורין בע"מ" משתתפת בקרנבל ליל כל הקדושים השנתי של קולסוויל, שם הם נתקלים בקוסם בשם "קרודסקי המדהים".
לאחר שהוא מסרב לתת לסקובי-דו לראות את התוכנית האחרונה שלו על גרימת תאונה, סקובי ושאגי רוג'רס מתנקמים בכך שהם חושפים בפומבי את קרודסקי בתור הונאה, מה שגורם לו להישבע לנקום בזמן שהחבורה נזרקת מהקרנבל.
אף על פי כן, הם מחליטים לצאת לתעלול או ממתק .
בינתיים, הפיה הנסיכה וילו נכנסת לאוהל של קרודסקי וחושפת בטעות את קיומו של חפץ רב עוצמה בשם שרביט הגובלין.
כשהוא מחליט למצוא אותו ולהשתמש בו כדי להשתלט על העולם, וילו מנסה לעצור אותו, אך ללא הצלחה, ומאפשרת לקרודסקי ללכוד אותה ולספוג את הקסם שלה כדי להפוך לקוסם אמיתי.
במקביל, שאגי וסקובי מגלים "חנות קסמים אמיתית".
הבעלים, מר גיבלס, מגלה להם שהקסם הוא אמיתי לפני שקרודסקי מפריע להם בזמן שהוא לוכד מחדש את וילו.
לאחר מכן הוא הופך את גיבלס לארנב וגונב את הציוד הקסום שלו לפני שהוא עוזב.
כשהבין את מזימתו של קרודסקי, גיבלס מפציר בשאגי וסקובי לעצור אותו, מעניק להם תחפושות מפלצתיות, שולח אותם לעולם הרוחות, ומזהיר אותם לחזור לפני הזריחה או שהם יהיו לכודים שם לנצח.